Uppflytararnir úr Fuglafirði stríðast fyri hvørjum stigi, og ikki minst er tað á heimavølli, at hesi skulu fáast til høldar Tað eru bara heilt fá ár síðani, at ÍF var partur av avgjørda oddinum í føroyskum fótbólti. Tað er tó ikki støðan í dag, og hóast steðgurin í næst bestu deildini bert vardi eitt ár, so skal ÍF savna sær nøkur stig saman, um teir ikki aftur skulu eina deild niður eftir hetta kappingarárið. Við nýggjum venjarapari er okkurt stigið eisini komið til høldar, og einki er at ivast í, at teir vilja okkum ein skarpan gang, tá vit sunnudagin koma á vitjan. Hagtølini siga okkum eisini, at vit mangan havt tað heldur stríggið í Fuglafirði, so tað er einki at ivast í, at vit skulu arbeiða hart fyri hvørjum bólti í samfullar 90 minuttir, um vit vilja koma á mál.